CELEX: 62015TN0717
Language: da
Date: 2015-12-04 00:00:00
Title: Sag T-717/15: Sag anlagt den 4. december 2015 — Drugsrus mod EMA

1.2.2016   
            
            
               DA
            
            
               Den Europæiske Unions Tidende
            
            
               C 38/74
            
         Sag anlagt den 4. december 2015 — Drugsrus mod EMA
   (Sag T-717/15)
   (2016/C 038/100)
   Processprog: engelsk
   
      Parter
   
   
      Sagsøger: Drugsrus Ltd (London, Det Forenede Kongerige) (ved barristers M. Howe og S. Ford og solicitor R. Sanghvi)
   
      Sagsøgt: Det Europæiske Lægemiddelagentur (EMA)
   
      Sagsøgerens påstande
   
   
               —
            
            
               Den afgørelse, som er indeholdt i EMA’s e-mail af 8. oktober 2015, og hvorefter Drugsrus ikke lovligt kan udskifte navnet på et produkt, der er indført som Bretaris Genuair, med Eklira Genuair, annulleres.
            
         
               —
            
            
               Det Europæiske Lægemiddelagentur tilpligtes at betale de af sagsøgeren afholdte omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført et enkelt anbringende.
   Sagsøgeren har gjort gældende, at EMA har begået en retlig fejl ved at konkludere, at det ikke er lovligt at udskifte navnet på centralt godkendte lægemidler. Drugsrus har anført, at en parallelimportør i henhold til bestemmelserne i TEUF om varernes frie bevægelighed lovligt kan ompakke og/eller udskifte navnet på et produkt til paralleldistribution, hvis en sådan ompakning eller udskiftning af navnet er objektivt nødvendig for, at det indførte produkt kan opnå effektiv adgang til markedet i den indførende medlemsstat.